Babelscape/SREDFM huggingface dataset:
Νίκων ο Ανθηδόνας

Ο Νίκων ο Ανθηδόνας (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ανθηδόνα, ο οποίος στέφθηκε νικητής στο αγώνισμα του παγκράτιου κατά τους 120ους (300 π.Χ.) και 121ους (296 π.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε περιοδονίκης καθώς αφότου στέφθηκε ολυμπιονίκης κέρδισε και στα Πύθια, Ίσθμια και Νέμεα.
Νικόστρατος ο Αιγεύς

Ο Νικόστρατος ο Αιγεύς (1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τις Αιγές της Κιλικίας, ο οποίος στέφθηκε νικητής στα αγωνίσματα της πάλης και του παγκράτιου κατά τους 204ους (37 μ.Χ.) ολυμπιακούς αγώνες της αρχαιότητας. Ήταν διάσημος για τη δύναμη του, και η πραγματική καταγωγή του ήταν από την Πρυμησσό της Φρυγίας καθώς είχε απαχθεί από εκεί όταν ήταν βρέφος και πουληθεί στις Αιγές.
Η Μαρκησία ντε Σαντ

Η Μαρκησία ντε Σαντ είναι θεατρικό έργο του κορυφαίου Ιάπωνα δραματουργού Γιούκιο Μισίμα. Γράφτηκε το 1965 και είναι βασισμένο στο βιβλίο του Τατσούχικο Σιμπουσάουα "Η ζωή του Μαρκήσιου ντε Σαντ". Είναι ένα από τα πιο γνωστά θεατρικά έργα του Μισίμα, ενώ μία από τις πιο γνωστές σκηνοθεσίες του είναι εκείνη του Ίνγκμαρ Μπέργκμαν.
Πασκιέ Γκρενιέ

Ο Πασκιέ Γκρενιέ (Pasquier Grenier, 1447 – 1493) ήταν Φλαμανδός καλλιτέχνης που δημιουργούσε αλλά και εμπορευόταν ταπισερί.
Πάνος Κοντέλλης

Ο Πάνος Κοντέλλης (1924 - 18 Ιουνίου 2014) ήταν Έλληνας σεναριογράφος, συγγραφέας και λογοτέχνης. Το 2006 τιμήθηκε από την Ένωση Σεναριογράφων, για το σύνολο του έργου του, ενώ έχει βραβευθεί δις στο Φεστιβάλ Θεσσαλονίκης για Καλύτερο Σενάριο. Συμμετείχε σε πάνω από 30 κινηματογραφικές ταινίες και σε 5 τηλεοπτικές σειρές. Ενώ έχει κυκλοφορήσει και 6 βιβλία, εκ των οποίων τα 2 έχουν διακριθεί.
Γιαν φαν Ντόρνικε

Ο Γιαν φαν Ντόρνικε (φλαμανδικά: Jan van Dornicke) ήταν Φλαμανδός ζωγράφος, ο οποίος γεννήθηκε περί το 1470 (πιθανόν στην Τουρναί, όπως μαρτυρεί το επώνυμό του( και απεβίωσε περί το 1527. Το μικρό του όνομα αναγράφεται ορισμένες φορές ως "Janssone" και το επώνυμό του ως "van Doornik" ή "van Dornick". Δραστηριοποιήθηκε στην Αμβέρσα από το 1509 ως το 1525. Οι πίνακές του στυλιστικά κατατάσσονται στην τεχνοτροπία του μανιερισμού της Αμβέρσας. Πιθανόν να είναι το ίδιο πρόσωπο με τον ζωγράφο που αναφέρεται ως "Δάσκαλος του 1518" (Master of 1518). Αυτός ο Γιαν φαν Ντόρνικε δεν πρέπει να συγχέεται με τον ομώνυμο Ολλανδό καλλιτέχνη του 18ου αιώνα.
FIBA Asia

Η FIBA Asia είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Asia είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Ασία. Απαρτίζεται από 44 oμοσπονδίες μέλη και έχει την έδρα της στην Κουάλα Λουμπούρ της Μαλαισίας.
Παρμενίσκος ο Κερκυραίος

Ο Παρμενίσκος ο Κερκυραίος (2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κέρκυρα, ο οποίος στέφθηκε 2 φορές νικητής στο αγώνισμα του σταδίου κατά τους 171ους (96 π.Χ.) και 173ους (88 π.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε νικητής στα Αμφιάρεια του Ωρωπού στα αγωνίσματα του δόλιχου και διαύλου.
Πρωτοφάνης ο Μαγνήσιος

Ο Πρωτοφάνης ο Μαγνήσιος (2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μαγνησία του Μαιάνδρου, ο οποίος στέφθηκε νικητής την ίδια ημέρα στα αγωνίσματα της πάλης και του παγκράτιου κατά τους 172ους ολυμπιακούς αγώνες της αρχαιότητας (92 π.Χ.).
Παρμενίδης ο Ποσειδώνιος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 78ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Παρμενίδης ο Ποσειδώνιος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ποσειδωνία στη Μεγάλη Ελλάδα, ο οποίος στέφθηκε νικητής στα αγωνίσματα του σταδίου και του διαύλου κατά τους 78ους (468 π.Χ.) ολυμπιακούς αγώνες της αρχαιότητας.
Αλμπέρτος Ναρ

Ο Αλμπέρτος Ναρ (Θεσσαλονίκη 1947 - 2 Μαρτίου 2005) ήταν διηγηματογράφος και ερευνητής της εβραϊκής ιστορίας
Εσπόρτε Κλούμπε Πινιέιρος

Η Εσπόρτε Κλούμπε Πινιέιρος (πορτογαλικά: "Esporte Clube Pinheiros"), η οποία ιδρύθηκε στις 7 Σεπτεμβρίου του 1899 από Γερμανούς μετανάστες ως "Σπορτ Κλουμπ Ζερμάνια" (Sport Club Germânia), είναι αθλητικός και κοινωνικός σύλλογος με έδρα τη βραζιλιάνικη μητρόπολη Σάο Πάολο. Έχει περίπου 35.000 μέλη, ενώ η ακίνητη περιουσία της φτάνει τα 170.000 τ.μ. στην ιδιαιτέρως ακριβή περιοχή του Ζαρντίμ Εουρόπα. Τα περιουσιακά στοιχεία του συλλόγου φτάνουν τα 350 εκατομμύρια ρέις.

Ιστορικά, η Ζερμάνια ήταν η τέταρτη παλαιότερη ποδοσφαιρική ομάδα της Βραζιλίας και πήρε μέρος στην πρώτη κιόλας διασυλλογική διοργάνωση της χώρας. Μέχρι το 1915 ο σύλλογος είχε κερδίσει δύο φορές το πρωτάθλημα του Σάο Πάολο. Ήδη στις αρχές, το τμήμα αντισφαίρισης ήταν αρκετά δημοφιλές μεταξύ των μελών του συλλόγου και ο σύλλογος θα γινόταν ένας από τους συνιδρυτές της ομοσπονδίας αντισφαίρισης του Σάο Πάολο. Το ποδόσφαιρο ουσιαστικά εγκαταλείφθηκε με την έλευση του επαγγελματισμού στη δεκαετία του 1930. Κατά τη διάρκεια του Β΄ Παγκοσμίου Πολέμου ο σύλλογος εγκατέλειψε τις όποιες αναφορές στην γερμανική καταγωγή του και το 1941 μετονομάστηκε σε "Πινιέιρος" (Pinheiros).

Στα νεότερα χρόνια, η υδατοσφαίριση ήταν πολύ δημοφιλής. Στη δεκαετία του 1970, ο Ζοάο Κάρλος ντε Ολιβέιρα, αθλητής της Πινιέιρος, κατείχε το παγκόσμιο ρεκόρ στο άλμα εις τριπλούν. Στις πιο πρόσφατες περιόδους, ο σύλλογος πρωταγωνιστεί στις εγχώριες διοργανώσεις καλαθοσφαίρισης και πετοσφαίρισης, αλλά και στις διεθνείς διοργανώσεις κερδίζοντας ακόμη και τίτλους. Επίσης, ο Σέζαρ Σιέλο, αθλητής της ομάδας κέρδισε το χρυσό Ολυμπιακό μετάλλιο στην κολύμβηση.
Μανώλης Μαυρομμάτης

Ο Μανώλης Μαυρομμάτης (γενν. 15 Αυγούστου 1941) είναι Έλληνας δημοσιογράφος, αθλητικογράφος και πολιτικός.
Φρανς Κράμπε φαν Έσπλεχεμ

Ο Φρανς Κράμπε φαν Έσπλεχεμ (φλαμανδικά: Frans Crabbe van Espleghem ήταν Φλαμανδός καλλιτέχνης που γεννήθηκε περ. στα 1480 στο Μέχελεν, Βέλγιο και απεβίωσε περίπου στα 1553 επίσης στο Μέχελεν.

Ο Κράμπε άρχισε να εξερευνά τη χαρακτική ύστερα από την επίσκεψη του Άλμπρεχτ Ντύρερ στην Ολλανδία το 1521. Ο Κράμπε έγινε γνωστός για τα χαρακτικά του, τις χαλκογραφίες και τις ξυλογραφίες του.
Μανφρέδος της Σικελίας

Ο Μανφρέδος της Σικελίας (, 1232 - 26 Φεβρουαρίου 1266) μέλος του Οίκου των Χοενστάουφεν ήταν Βασιλιάς της Σικελίας (1258 - 1266) και Πρίγκιπας του Τάραντα (1250 - 1266). Ο Μανφρέδος της Σικελίας ήταν νόθος γιος του Γερμανού αυτοκράτορα Φρειδερίkου Β΄ με την ερωμένη του Μπιάνκα Λάντσια. Ο πατέρας του σύμφωνα με τον Μάθιου Πάρις νυμφεύτηκε τη Μπιάνκα Λάντσια στην επιθανάτιο κλίνη του ως τέταρτη σύζυγο, αλλά η εκκλησία δεν αναγνώρισε τον γάμο και ο ίδιος παρέμεινε νόθος. Όταν πέθανε ο ετεροθαλής αδελφός του Κορράδος Δ΄ της Γερμανίας (1254) τον διαδέχθηκε ο ανήλικος γιος του Κορραδίνος· ο Μανφρέδος ορίστηκε αντιβασιλιάς και κηδεμόνας στο όνομα του μικρού ανιψιού του μέχρι την ενηλικίωση του. 

Ο Μανφρέδος υπέταξε όλες τις επαναστάσεις σε τέσσερα χρόνια, μέχρι την χρονιά που σφετερίστηκε την εξουσία του μικρού Κορραδίνου και ανακηρύχτηκε ο ίδιος βασιλιάς της Σικελίας (1258). Ο πάπας Ιννοκέντιος Δ΄ αντέδρασε και ο Μανφρέδος ανέλαβε την ηγεσία στους πολέμους της οικογένειάς του εναντίον τού πάπα: νίκησε τον παπικό στρατό στην Φότζια (2 Δεκεμβρίου 1254). Ο Μανφρέδος αφορίστηκε από τρεις διαφορετικούς πάπες, κλήθηκε σε Σταυροφορία από τον πάπα Αλέξανδρο Δ΄ και τον Ουρβανό Δ΄, αλλά τους αγνόησε. Τότε ο Ουρβανός Δ΄ ζήτησε την βοήθεια των Ανδεγαυών να ανατρέψουν τον Μανφρέδο και ο Κάρολος ο Ανδεγαυός νίκησε τους Χοενστάουφεν στο Μπενεβέντο και ανακηρύχτηκε νέος βασιλιάς της Σικελίας· ο Μανφρέδος έπεσε στην μάχη.
Αβαρικές πολιορκίες της Σιγγιδόνας

μικρογραφία|Τμήματα της ρωμαϊκής οχύρωσης της Σιγγιδόν στο σημερινό κάστρο του Βελιγραδίου
Οι Αβαρικές πολιορκίες της Σιγγιδόνας ήταν πολεμικά γεγονότα που έγιναν τον 6ο αιώνα, όπου Άβαροι και Σλάβοι υποτελείς τους πολιόρκησαν τη Σιγγιδόν άλλες φορές με επιτυχία κι άλλες όχι στα πλαίσια των πόλεμων με την Βυζαντινή Αυτοκρατορία. Η Σιγγιδόν βρισκόταν στο σημείο που ο Σάβος εκβάλει στον Δούναβη, εκεί που σήμερα βρίσκεται το Βελιγράδι, η πρωτεύουσα της Σερβίας, στα τότε σύνορα της Βυζαντινής αυτοκρατορίας και του Χανάτου των Άβαρων.

Το καλοκαίρι του 584 οι Άβαροι επιτέθηκαν στην πόλη και κατάφεραν να την καταλάβουν μετά από σκληρές οδομαχίες, η αιτία ήταν η αξιώσεις του χαγάνου για αύξηση των δώρων που λάμβανε από τους βυζαντινούς, κάτι που ο Μαυρίκιος δεν δέχτηκε. Συνέχισαν καταλαμβάνοντας ή λεηλατώντας αρκετές πόλεις ωσότου ικανοποιήθηκαν τα αιτήματα τους κι επέστρεψαν στην Παννονία.

Το 592 οι Σλάβοι υποτελείς των Αβάρων (Σκλαβηνίες), έπειτα από εντολή του Άβαρου χαγάνου, επιτέθηκαν στη Σιγγιδόνα από ξηρά και το ποτάμι και την πολιόρκησαν. Αναφέρεται ότι οι Βυζαντινοί βύθισαν και κατέστρεψαν τον Σλαβικό στόλο στον Σάβο. Την έβδομη ημέρα της πολιορκίας ο χαγάνος απέσυρε τους Σλάβους, λύνοντας την πολιορκία, έπειτα από συμφωνία με τους βυζαντινούς λαμβάνοντας δώρα.

Μετά την πρώτη εκστρατεία του Μαυρικίου κατά των Αβάρων, και την προσωρινή ειρήνη που συμφώνησαν οι δύο πλευρές, το 595, οι Άβαροι πολιόρκησαν εκ νέου τη Σιγγιδόνα και ξεκίνησαν την καταστροφή των τειχών της. Οι Άβαροι είχαν παραβιάσει την συμφωνία ειρήνης με πρόσχημα την στρατοπέδευση του βυζαντινού στρατού, υπό τον Πρίσκο, στην βόρεια όχθη του Δούναβη που την θεωρούσαν Αβαρικό έδαφος. Ο Πρίσκος μαθαίνοντας τα γεγονότα πήγε κοντά στην πόλη και την νήσο Σίγκα όπου στρατοπεύδεσε, αφού οι διαππραγματεύσεις δεν έφεραν αποτέλεσμα αποβίβασε στρατό με πλοιάρια στη Σιγγιδόν υπό τις εντολές του Γουδούη ο οποίος τους έτρεψε σε φυγή με την βοήθεια των κατοίκων. Ο Πρίσκος ανακατασκεύασε τα κατεστραμμένα τείχη και στρατοπέδευσε εκεί.
Χρήστος Ανδρικόπουλος

Ο Χρήστος Ανδρικόπουλος (1916 - 11 Σεπτεμβρίου 1980) ήταν διοικητής του ΟΓΑ από το 1969 έως τον θάνατό του.
Αντώνιος Μπερνάρης

Ο Αντώνιος Μπερνάρης (Κυδωνιές Μικράς Ασίας, 1901 – Αθήνα, 2 Νοεμβρίου 1973) ήταν πολιτικός και υπουργός.
Κολάιν ντε Κότερ

Ο Κολάιν ντε Κότερ (φλαμανδικά: Colijn de Coter (περ. 1440–1445 – περ. 1522–1532) ήταν πρώιμος Φλαμανδός ζωγράφος, ο οποίος δημιουργούσε κυρίως τρίπτυχα. Αν και ξεκίνησε από την Αμβέρσα, εργάστηκε κυρίως στις Βρυξέλλες, γι' αυτό και ορισμένες φορές αναφέρεται και ως "Colijn van Brusele". Ορισμένες φορές αναφέρεται και με τα ονόματα Colyn de Coter, Colijn de Coter, Colijn Coutre, Colijn de Coultère. Σε ορισμένα έργα του, θέλοντας να τονίσει ότι έζησε και δραστηριοποιήθηκε στις Βρυξέλλες, έχει επισημάνει έργα του με την υπογραφή "Coliin de Coter pingit me in Brabancia Bruselle" (Ο Κολάιν ντε Κότερ με ζωγράφισε στις Βρυξέλλες στην περιοχή της Βραβάντης).
Μάτια Ερμητικά Κλειστά

Το Μάτια Ερμητικά Κλειστά (πρωτότυπος τίτλος: Eyes Wide Shut) είναι αμερικανική - βρετανική ερωτική ταινία θρίλερ, του 1999. Η σκηνοθεσία και η παραγωγή της ταινίας έγινε από τον Στάνλεϊ Κιούμπρικ. Πρόκειται για την τελευταία ταινία του σκηνοθέτη, καθώς πέθανε τέσσερις μέρες, αφότου παρουσίαζε την τελική μορφή της ταινίας στα στούντιο της Warner Bros. Το σενάριο γράφτηκε από τον ίδιο και τον Φρέντερικ Ράφαελ, ωστόσο η έμπνευση του σεναρίου προέρχεται από το μυθιστόρημα "Traumnovelle", του Άρτουρ Σνίτσλερ. Η ταινία διαδραματίζεται στη Νέα Υόρκη και περιστρέφεται γύρω από την περίεργη και επικίνδυνη περιπλάνηση του ιατρού Μπιλ Χάρφορντ, όταν μαθαίνει ότι η γυναίκα του σκέφτηκε να τον παρατήσει για έναν άλλον άντρα, ένα χρόνο πριν, καθώς και τη μεταξύ τους σχέση.

Ήδη από τη δεκαετία του 1960 ο Κιούμπρικ είχε αποκτήσει τα δικαιώματα για να γυρίσει μία ταινία βασισμένη στο μυθιστόρημα του Σνίτσλερ, καθώς το θεωρούσε ιδανική περίπτωση μετατροπής σε ταινία. Παρόλα αυτά, το εγχείρημα μπήκε σε εφαρμογή όταν ο σκηνοθέτης προσέλαβε τον Φρέντερικ Ράφαελ, ώστε να τον βοηθήσει με το σενάριο. Η ταινία κατά κύριο λόγο γυρίστηκε στο Ηνωμένο Βασίλειο, ενώ υπάρχει και αναπαράσταση του Γκρίνουιτς Βίλατζ, που γυρίστηκε στα στούντιο Pinewood Studios. Η παραγωγή της ταινίας διήρκεσε πάρα πολύ καιρό, τόσο που κατέχει θέση στο βιβλίο Γκίνες στη σχετική λίστα, τα γυρίσματα κράτησαν 400 μέρες.

Το Μάτια ερμητικά κλειστά κυκλοφόρησε στις 16 Ιουλίου του 1999, μερικούς μήνες μετά το θάνατο του Κιούμπρικ. Η ταινία απέσπασε καλές κριτικές, και οι εισπράξεις της έφτασαν τα 162$ εκατομμύρια δολάρια παγκοσμίως. Ωστόσο, οι αρκετές σεξουαλικές σκηνές που περιλαμβάνει το κατέστησαν ακατάλληλο στις ΗΠΑ. Η με-κομμένες-σκηνές έκδοση της ταινίας κυκλοφόρησε σε DVD, HD DVD αλλά και Blu-ray.
Φορτούνα

Η Φορτούνα είναι η θεά της τύχης και της πλουσιότητος στην Ρωμαϊκή Μυθολογία. Ταυτίζεται με την θεά Τύχη στην Ελληνική Μυθολογία.
Μερκούριους

Ο Μερκούριους είναι ο αγγελιαφόρος των θεών και θεός της Ιατρικής στη Ρωμαϊκή μυθολογία, γιος του Γιούπιτερ.

Αντίστοιχος στην Ελληνική Μυθολογία ήταν ο θεός Ερμής.
Μέιζι Χιρόνο

Η Μέιζι Χιρόνο ("Mazie Keiko Hirono", γενν. 3 Νοεμβρίου 1947) είναι Αμερικανίδα πολιτικός και από το 2012 κατέχει το αξίωμα του Γερουσιαστή των Ηνωμένων Πολιτειών για την Πολιτεία Χαβάη.

Γεννήθηκε στις 3 Νοεμβρίου 1947 στο Κόρι της Κατεχόμενης Ιαπωνίας. Το 1955 μετανάστευσε μαζί με τη μητέρα της και τον αδελφό της στη Χονολουλού της Χαβάη και το 1959 απέκτησε την αμερικανική υπηκοότητα. Απέκτησε πτυχίο στην ψυχολογία από το Πανεπιστήμιο της Χαβάης το 1970 και, αφού εργάστηκε για μερικά χρόνια, έλαβε πτυχίο νομικής από το Πανεπιστήμιο Τζώρτζταουν το 1978.

Από το 1981 ως το 1994 ήταν μέλος της Βουλής των Αντιπροσώπων της Χαβάη και από το 1994 ως το 2002 ήταν η Υποκυβερνήτης της Χαβάη. Μια προσπάθειά της να αναδειχθεί το 2002 σε Κυβερνήτης απέτυχε. Έπειτα, από το 2007 ως το 2013 ήταν μέλος της Βουλής των Αντιπροσώπων των Ηνωμένων Πολιτειών.

Η Μέιζι Χιρόνο έγινε το 2012 η πρώτη γυναίκα που εξελέγη Γερουσιαστής από τη Χαβάη, καθώς και η πρώτη Βουδίστρια Γερουσιαστής. Στην Γερουσία συμμετέχει στις Επιτροπές Ενόπλων Υπηρεσιών, Περιβάλλοντος και Δημοσίων Έργων και Υποθέσεων Βετεράνων.
Μπράιαν Σατς

Ο Μπράιαν Σατς (αγγλικά: "Brian Emanuel Schatz", 20 Οκτωβρίου 1972) είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την Χαβάη από το 2012.

Γεννήθηκε στις 20 Οκτωβρίου 1972 στο Ανν Άρμπορ του Μίσιγκαν. Απέκτησε πτυχίο στη φιλοσοφία από το Κολέγιο Πομόνα, ενώ μετέβη στην Κένυα στο πλαίσιο της εκπαίδευσής του. Από το 1998 ως το 2006 ήταν μέλος της Βουλής των Αντιπροσώπων της Χαβάη και την περίοδο 2008-2010 ήταν επικεφαλής του Δημοκρατικού Κόμματος στη Χαβάη. Μετέπειτα ανέλαβε καθήκοντα Υποκυβερνήτη της Χαβάη ως τις 26 Δεκεμβρίου 2012, όταν διορίστηκε στη Γερουσία των Ηνωμένων Πολιτειών για να αντικαταστήσει τον αποθανών Ντάνιελ Ινούαϊ.
Ντέιβιντ Περντού

Ο Ντέιβιντ Περντού (αγγλικά: "David Perdue", 10 Δεκεμβρίου 1949), είναι Αμερικανός πολιτικός, ο οποίος διατέλεσε Γερουσιαστής των Ηνωμένων Πολιτειών για την Τζόρτζια από το 2015 έως το 2021. Είναι μέλος του Ρεπουμπλικανικού Κόμματος.

Γεννήθηκε στις 10 Δεκεμβρίου 1949 στο Μέικον της Τζόρτζια. Φοιτώντας στο Ινστιτούτο Τεχνολογίας της Τζόρτζια, απέκτησε πτυχίο στη βιομηχανική μηχανική (1972) και μεταπτυχιακό στην επιχειρησιακή έρευνα (1975).

Τον Νοέμβριο του 2014 κέρδισε την Μισέλ Ναν στις εκλογές για τη Γερουσία με ποσοστό 52,9%. Ως Γερουσιαστής συμμετέχει στην Επιτροπή Γεωργίας, Διατροφής και Δασοκομίας, στην Επιτροπή Προϋπολογισμού, στην Επιτροπή Εξωτερικών Σχέσεων, στην Επιτροπή Δικαιοσύνης και στην Επιτροπή Τρίτης Ηλικίας.
Θυμαράκια

Τα Θυμαράκια είναι μια απ' τις συνοικίες της Αθήνας, η οποία συνορεύει με τις συνοικίες Άγιος Νικόλαος, Κάτω Πατήσια, Άγιος Ελευθέριος, Τρεις Γέφυρες, Αττική, Σεπόλια, Κολωνός, Λόφος Σκουζέ, Κολοκυνθού, και Μεταξουργείο. Την ονομασία Θυμαράκια την οφείλει στο γεγονός πως την εποχή που ακόμα η περιοχή ήταν εξοχική και δεν ήταν ενταγμένη στο σχέδιο πόλεως, υπήρχαν σε μεγάλη αφθονία θυμάρια. Επίσης το όνομα αυτό παλιά είχε δοθεί και σε άλλες περιοχές της Αθήνας στις οποίες υπήρχαν θυμάρια. Η περιοχή διασχίζεται απ' την οδό Λιοσίων κι εξυπηρετείται απ' το σταθμό του Αγίου Νικολάου του Μετρό κι από πολλές γραμμές λεωφορείων και τρόλλεϋ.
Πόπλιος Πομπήιος Ευτύχης

Ο Πόπλιος Πομπήιος Ευτύχης ή Νίναρος (1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Φιλαδέλφεια της Ιωνίας, ο οποίος στέφθηκε νικητής δύο φορές σε αγώνισμα για το οποίο δεν διασώζονται πληροφορίες για το ποιο ήταν, ωστόσο οι νίκες του Ευτύχη συνέβησαν κατά τους 209ους (57 μ.Χ.) και 210ους (61 μ.Χ.) ολυμπιακούς αγώνες της αρχαιότητας, ενώ αναφέρεται πως υπήρξε και 2 φορές περιοδονίκης συνδυάζοντας τις νίκες του στους ολυμπιακούς αγώνες με νίκες και στα Πύθια, Νέμεα, και Ίσθμια.
Τζιμ Ρις

Ο Τζιμ Ρις (αγγλικά: "Jim Risch") είναι ένας Αμερικανός πολιτικός του Ρεπουμπλικανικού Κόμματος, που έχει το αξίωμα του Γερουσιαστή των Ηνωμένων Πολιτειών για την Πολιτεία Αϊντάχο.

Γεννήθηκε στις 3 Μαΐου 1943 στο Μιλγουόκι του Γουισκόνσιν και έχει γερμανική και βρετανική καταγωγή. Σπούδασε δασοκομία στο Πανεπιστήμιο του Αϊντάχο και το 1970, σε ηλικία 27 ετών, εισήχθη στην πολιτική, με την εκλογή του ως κατήγορος στην Κομητεία Έιντα.

Το 1974 εξελέγη για πρώτη φορά μέλος της Γερουσίας του Αϊντάχο, στην οποία παρέμεινε με μικρές διακοπές ως το 2003. Το Μάιο του 2006 ανέλαβε τα καθήκοντα του Κυβερνήτη του Αϊντάχο, τα οποία εκτελούσε ως τον Ιανουάριο του 2007, ενώ από το 2007 ως το 2009 ήταν ο Υποκυβερνήτης του Αϊντάχο. Στις 5 Νοεμβρίου 2008 κέρδισε την εκλογική μάχη για την είσοδο στη Γερουσία των Ηνωμένων Πολιτειών. Εκεί, ως Γερουσιαστής είναι ενταγμένος στις Επιτροπές Ενέργειας και Φυσικών Πόρων, Εξωτερικών Σχέσεων, Μικρών Επιχειρήσεων και Επιχειρηματικότητας, Δεοντολογίας και Πληροφοριών.
Πόπλιος Αίλιος Αλκανδρίδας

Ο Πόπλιος Αίλιος Αλκανδρίδας (γιος του Δαμοκρατίδα, 3ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής 2 φορές στο αγώνισμα του σταδίου κατά τους 250ους (221 μ.Χ.) και 251ους (225 μ.Χ.) ολυμπιακούς αγώνες της αρχαιότητας. Το όνομα του έχει βρεθεί σε πολλές αρχαίες επιγραφές όπου αναφέρεται πως υπήρξε 2 φορές περιοδονίκης συνδυάζοντας τις νίκες του στους ολυμπιακούς αγώνες με νίκες και στα Πύθια, Νέμεα, και Ίσθμια, καθώς και πως είχε υπάρξει νικητής στο αγώνισμα του οπλίτη δρόμου στα Ελευθέρεια.
Θαλάσσιο ρεύμα

Χάρτης των ρευμάτων στους [[Ωκεανός|ωκεανούς]] της [[Γη]]ς.
thumb|305px|Διάκριτες λευκές γραμμές αντιστοιχούν στη ροή επιφανειακών ρευμάτων στις θάλασσες της υδρογείου.
Κινούμενη απόδοση της κυκλοφορίας των νερών γύρω από τους πάγους της δυτικής [[Ανταρκτική]]ς.

Θαλάσσιο ρεύμα ονομάζεται κάθε συνεχής κίνηση του θαλάσσιου νερού προς την ίδια κατεύθυνση σε μία περιοχή της θάλασσας. Η κίνηση αυτή προκαλείται από δυνάμεις που δρουν επί της μέσης ροής του υδάτινου όγκου, όπως η θραύση των κυμάτων, ο άνεμος, η δύναμη Coriolis, η βαρυτική καταβύθιση, οι διαφορές θερμοκρασίας και αλατότητας, κλπ., ενώ οι παλίρροιες, που δημιουργούν παροδικά περιοδικώς εναλλασσόμενα ρεύματα, τα παλιρροϊκά ρεύματα, προκαλούνται από τις έλξεις της Σελήνης και του Ηλίου. Η βαθυμετρική διαμόρφωση του βυθού, το σχήμα της ακτογραμμής και οι αλληλεπιδράσεις με άλλα θαλάσσια ρεύματα επηρεάζουν τόσο την κατεύθυνση όσο και την ταχύτητα («δύναμη») ενός ρεύματος.

Τα ωκεάνια ρεύματα διατρέχουν μεγάλες αποστάσεις και συνολικά δημιουργούν την παγκόσμια θερμόαλη κυκλοφορία, που διαδραματίζει κυρίαρχο ρόλο στο κλίμα πολλών περιοχών της Γης. Τα μεγάλα ρεύματα επηρεάζουν τη μέση θερμοκρασία των γειτονικών τους περιοχών. Π.χ. τα θερμά ρεύματα που διασχίζουν μεγαλύτερα γεωγραφικά πλάτη αυξάνουν τη θερμοκρασία των γειτονικών τους περιοχών ξηράς θερμαίνοντας τις θαλάσσιες αύρες που φυσούν επάνω από αυτές. Το πλέον χαρακτηριστικό τέτοιο παράδειγμα είναι ίσως το Ρεύμα του Κόλπου, που καθιστά τη βορειοδυτική Ευρώπη και ιδίως τις Βρετανικές Νήσους πολύ θερμότερες από οποιαδήποτε άλλη περιοχή της Γης που βρίσκεται στο ίδιο γεωγραφικό πλάτος. Μία άλλη, αντίθετη περίπτωση είναι η Λίμα του Περού, όπου το κλίμα είναι δροσερότερο (υποτροπικό) από αυτό της τροπικής ζώνης στην οποία βρίσκεται, εξαιτίας της επιδράσεως του Ρεύματος Χούμπολτ.
Έλμπρεχτ Μπάουτς

Ο Έλμπρεχτ Μπάουτς (φλαμανδικά: Aelbrecht Bouts (δεκαετία 1450 - Μάρτιος 1549) ήταν Φλαμανδός ζωγράφος της πρώιμης Φλαμανδικής Σχολής. Το μικρό του όνομα ορισμένες φορές αναγράφεται και ως "Albert, "Aelbert" ή "Albrecht". Γεννήθηκε σε οικογένεια καλλιτεχνών στο Λέουβεν. Πατέρας του ήταν ο Ντίρικ Μπάουτς ο πρεσβύτερος (1415-1475) και αδελφός του ο Ντίρικ Μπάουτς ο Νεότερος. Ο Γιαν Μπάουτς, γιος του Ντίρικ Μπάουτς του Νεότερου έγινε επίσης ζωγράφος. Ο Ντίρικ Μπάουτς ο Νεότερος κληρονόμησε το εργαστήριο του πατέρα του το 1475 ενώ ο Έλμπρεχτ δημιούργησε το δικό του, επίσης στο Λέουβεν. Ο Νεότερος Μπάουτς συνέχισε το ύφος (στυλ) του πατέρα του, ενώ ο Έλμπρεχτ δημιούργησε το δικό του, μη ανφισβητίσιμο ύφος, με δυνατά χρώματα, πλούσιες υφές και πολλές μικρές λεπτομέρειες. Απεβίωσε στο Λέουβεν.

Λίγα έργα του έχουν διασωθεί. Πίνακές του υπάρχουν στα ακόλουθα μουσεία: Κρατική Πινακοθήκη Στουτγκάρδης, Βασιλικά Μουσεία Καλών Τεχνών του Βελγίου, Μουσείο Czartoryski, Μουσείο Νόρτον Σάιμον (Πασαντίνα (Καλιφόρνια), Μουσείο Τέχνης του Κλίβελαντ, Fitzwilliam Museum (Κέιμπριτζ), Μουσεία Τέχνης Πανεπιστημίου Χάρβαρντ, Μουσείο και Πινακοθήκη Πανεπιστημίου Bob Jones (Γκρίνβιλ, Νότια Καρολίνα), McNay Art Museum (Σαν Αντόνιο, Τέξας), Hood Museum of Art (Χάνοβερ, Νιού Χάμσαϊρ), Μουσείο Τέχνης Χονολουλού,
Άλτις

Άλτις ονομαζόταν, κατά την αρχαϊκή περίοδο, η περιοχή της Ηλείας που βρίσκεται στους νότιους πρόποδες του Κρονίου λόφου, ανάμεσα στους ποταμούς Αλφειό και Κλαδέο. Επομένως, η Άλτις είναι ένα μέρος της σημερινής Αρχαίας Ολυμπίας. Οι αρχαίοι συγγραφείς αναφέρουν ότι η περιοχή ήταν γεμάτη αγριελιές, πεύκα, πλατάνια, λεύκες και δρύες. Αυτή πρέπει να είναι και η αιτία ονομασίας της, αφού Άλτις στην ηλειακή διάλεκτο σημαίνει άλσος. Σύμφωνα με τη μυθολογία τα όρια της Άλτεως τα καθόρισε ο Ηρακλής προς τιμή του Δία και ο κοντινός λόφος ονομάστηκε «Κρόνιον όρος» προς τιμή του Κρόνου. Τα όρια της Άλτεως καθορίζονταν από περίβολο μέσα στον οποίο βρίσκονται τα κυριότερα θρησκευτικά οικοδομήματα και αναθήματα του ιερού της Αρχαίας Ολυμπίας, ενώ έξω από αυτόν οι κατοικίες των ιερέων, τα λουτρά, οι χώροι προετοιμασίας των αθλητών και οι ξενώνες.
Ζόρδι Έβολε

Ο Ζόρδι Έβολε Ρεκένα (Jordi Évole Requena, Κορνελιά ντε Λιοβρεγάτ, Καταλονία, 21 Ιουλίου 1974), επίσης γνωστός ως "El Follonerο" είναι ένας Ισπανός δημοσιογράφος. Από το 2008 παρουσιάζει την εκπομπή "Salvados" στο ισπανικό τηλεοπτικό κανάλι "La Sexta" και αρθρογραφεί στην πολιτική εφημερίδα "El Periódico" και στην αθλητική "El Mundo Deportivo". Έχει κερδίσει αρκετά βραβεία στον χώρο της τηλεόρασης.
Ζοάν Κορομίνες

Ο Ζοάν Κορομίνες ("Joan Coromines i Vigneaux", στα ισπανόφωνα έργα του αναφέρεται και ως "Joan Corominas", Βαρκελώνη 21 Μαρτίου 1905 - Πινέδα ντελ Μαρ 2 Ιανουαρίου 1997) ήταν Καταλανός γλωσσολόγος, συγγραφέας σπουδαίων έργων αναφοράς τόσο στην ισπανική όσο και στην καταλανική γλωσσολογία και φιλολογία. Θεωρείται από τις μεγαλύτερες μορφές των ρομανικών σπουδών κατά τον 20ό αιώνα στην Ευρώπη.
Βίλχελμ Φόκε

O Βίλχελμ Χάινριχ Φόκε ( "Wilhelm Heinrich Focke") γεννήθηκε στις 3 Ιουλίου 1878. Ήταν ζωγράφος, γλύπτης, εφευρέτης, ποιητής και ποδοσφαιριστής. Μαζί με τον αδερφό του, Χένριχ Φόκε αποτέλεσε πρωτοπόρος της Αεροπορίας. Ο Βίλχελμ Φόκε απεβίωσε στις .
BBC Prime

Το BBC Prime ήταν ψυχαγωγικό τηλεοπτικό κανάλι του BBC, το οποίο εξέπεμπε στην Ευρώπη και στη Μέση Ανατολή από τις 30 Ιανουαρίου του 1995 μέχρι τις 11 Νοεμβρίου του 2009, όταν το κανάλι αντικαταστάθηκε από το BBC Entertainment.
Θεοφάνης Λαμπουκάς

Ο Θεοφάνης Λαμπουκάς ("Theophanis Lamboukas", γνωστός και ως "Théo Sarapo", 26 Ιανουαρίου 1936 – 28 Αυγούστου 1970) ήταν ελληνικής καταγωγής Γάλλος τραγουδιστής, περισσότερο γνωστός ως ο δεύτερος και τελευταίος σύζυγος της διάσημης Γαλλίδας τραγουδίστριας Εντίθ Πιάφ.
Ζαν Νικό

Ο Ζαν Νικό (γαλλ. "Jean Nicot de Villemain", 1530 – 5 Μαΐου 1600) ήταν Γάλλος διπλωμάτης και λόγιος, προς τιμήν του οποίου ονομάστηκε το φυτό του καπνού (Nicotiana tabacum).
Σαγιάκα Σότζι

Η Σαγιάκα Σότζι () Shōji, γεννημένη στις 30 Ιανουαρίου του 1983) είναι Γιαπωνέζα κλασική βιολίστρια, η οποία νίκησε στο διαγωνισμό Παγκανίνι της Γένοβας το 1999 σε ηλικία μόλις 16 ετών, γεγονός που την καθιστά ως την πιο μικρή νικήτρια. Επίσης είναι και η πρώτη Γιαπωνέζα που νίκησε στον διαγωνισμό.
Πολυφόντη

Η Πολυφόντη (που το όνομά της θυμίζει φόνισσα) ήταν κόρη του Ιππόνου και της Θράσσας· εγγονή από την μεριά της μητέρας της του θεού Άρη και της "Τερείνης", μιας θυγατέρας του "Στρυμόνος".
Η Πολυφόντη απαρνήθηκε τις χαρές του έρωτα και έγινε ακόλουθος και σύντροφος της Άρτεμης. Η Αφροδίτη τότε, θυμωμένη επειδή την περιφρόνησε, της εμφύσησε, για να την εκδικηθεί, τρελό και παράφορο έρωτα για μια βουνίσια αρκούδα. Η Πολυφόντη έσμιξε μαζί της προσβάλλοντας τώρα την Άρτεμη που, εξοργισμένη για την προδοσία, διέταξε τα άγρια θηρία να την καταδιώξουν όπου την βρουν. 
Κυνηγημένη η Πολυφόντη κατέφυγε στο σπίτι του πατέρα της και εκεί γέννησε τους δίδυμους γιούς της, τον Άγριο και τον Όρειο· δυο γίγαντες με τεράστια δύναμη που περιφρονούσαν του θεούς και σκότωναν και έτρωγαν κάθε ξένο που συναντούσαν. Ο Δίας τους μίσησε για όλα αυτά και έστειλε τον Ερμή να τους τιμωρήσει. Αυτός τους μεταμόρφωσε σε αρπαχτικά πουλιά, και την μητέρα τους την Πολυφόντη στο νυχτοπούλι στύγα, την δυσοίωνη μισητή κουκουβάγια που η εμφάνιση της προαναγγέλλει πάντα διχόνοιες και πολέμους.
Γιόχαν Φόκε

Ο Δρ. Γιόχαν Φόκε ( "Johann Focke") γεννήθηκε στις 8 Ιουνίου 1848 στη Βρέμη. Ήταν δικηγόρος και υπήρξε Σύνδικος της Ελεύθερης Χανσεατικής Πόλης της Βρέμης καθώς και ιδρυτής του «Μουσείου Φόκε». Ο Φόκε απεβίωσε στις .
Άνοιγμα Άντερσεν

Το Άνοιγμα Άντερσεν ("Anderssen's Opening") είναι ένα αντισυμβατικό άνοιγμα στο σκάκι που χαρακτηρίζεται από την αρχική κίνηση 1.α3 (σε αλγεβρική σημειογραφία).

Το άνοιγμα αυτό συνήθως δεν παίζεται σε επίσημους αγώνες και θεωρείται ανορθόδοξο άνοιγμα. Η κίνηση αυτή έχει καταταχθεί στην "Εγκυκλοπαίδεια Σκακιστικών Ανοιγμάτων" ("Encyclopaedia of Chess Openings") στον αντίστοιχο κωδικό A00.
Τζον Όλιβα

Ο Τζον Όλιβα (αγγλ. "Jon Oliva", 22 Ιουλίου 1960) είναι Αμερικανός κιμπορντίστας και πιανίστας, γνωστότερος ως ιδρυτικό μέλος του heavy metal συγκροτήματος Savatage, ενώ από το 1993 και έπειτα είναι ο βασικός συνθέτης και τραγουδιστής των Trans-Siberian Orchestra.
Χαράλαμπος Δημαρχόπουλος

Ο Χαράλαμπος Δημαρχόπουλος (1964) είναι Έλληνας εκπαιδευτικός και πολιτικός, Δήμαρχος Ξάνθης από το 2014.
BBC Radio 4

To BBC Radio 4 είναι ραδιοφωνικός σταθμός του BBC, ο οποίος είναι ενημερωτικού χαρακτήρα και εκπέμπει στο Ηνωμένο Βασίλειο. Αντικατέστησε το BBC Home Service το 1967.

Ο σταθμός είναι ο δεύτερος δημοφιλέστερος ραδιοφωνικός σταθμός στο Ηνωμένο Βασίλειο μετά το Radio 2. Πήρε το τίτλο του "Καλύτερου ραδιοφωνικού σταθμού στο Ηνωμένο Βασίλειο" στα βραβεία "Sony Radio Academy Awards" του 2003. Ο σταθμός ξαναπήρε το τίτλο το 2004 και το 2008.

Τα έξοδα λειτουργίας του σταθμού ανέρχονται σε 71.4 εκατομμύρια λίρες Αγγλίας και είναι ο πιο δαπανηρός ραδιοφωνικός σταθμός του BBC.
Βελίκι Μπόρακ

μικρογραφία|Η πλατεία μαρτύρων
Το Βελίκι Μπόρακ (), ή απλά Μπόρακ, είναι χωριό της Σερβίας που διοικητικά ανήκει στον Δήμο Μπαράγιεβο της πόλεως του Βελιγραδίου. Έχει το όνομα «Βελίκι» (, "μεγάλο") λόγω των σημαντικών γεγονότων που έχουν γίνει στο χωριό κατά την Σερβική επανάσταση.
BBC Radio 4 Extra

Το BBC Radio 4 Extra είναι ψηφιακός ραδιοφωνικός σταθμός του BBC. Το πρόγραμμα του σταθμού εκπέμπει όλο το 24ωρο. Ο σταθμός ξεκίνησε να λειτουργεί το 2002 ως BBC7, το 2008 μετονομάστηκε σε BBC Radio 7 και στις 2 Απριλίου του 2011 σε BBC Radio 4 Extra.

Ο σταθμός το πρώτο τρίμηνο του 2013 είχε σε εβδομαδιαία βάση 1,642 εκατομμύρια ακροατές, το οποίο ήταν 0.95% ακρόαση.
Ολλανδικό πρωτάθλημα ποδοσφαίρου ανδρών 2008-09

Το Ολλανδικό πρωτάθλημα ποδοσφαίρου ανδρών 2008-09 ή αλλιώς το Ερεντιβίζιε 2008-09 ήταν το 53ο πρωτάθλημα Ερεντιβίζιε. Ξεκίνησε στις 29 Αυγούστου 2008 και ολοκληρώθηκε στις 31 Μαΐου 2009 μαζί με τα Play-Offs ανόδου/υποβιβασμού και Ευρώπης .

Πρωταθλήτρια αναδείχθηκε η Άλκμααρ για 2η φορά στην ιστορία της, ενώ υποβιβάστηκαν στην Εέρστε Ντιβίζιε οι Ντε Χράαφσχαπ και Φόλενταμ. Την είσοδο στο Τσάμπιονς Λιγκ 2009-10 κέρδισαν οι Άλκμααρ και Τβέντε, ενώ την είσοδο στο Γιουρόπα Λιγκ 2009-10 κέρδισαν οι Χέρενφεν (μέσω του Κυπέλλου Ολλανδίας), Μπρέντα (μέσω των Play Offs), Άγιαξ και Αϊντχόφεν.
Κλεομένης Οικονόμου

Ο Κλεομένης Οικονόμου ήταν αγωνιστής της επανάστασης του 1821 και πολιτικός του ελεύθερου ελληνικού κράτους από το Αίγιο. Αναφέρεται ότι ήταν μορφωμένος και ευφραδής, πολιτευόταν με το Γαλλικό κόμμα του Ι. Κωλέττη. 

Είχε εκλεγεί βουλευτής Αιγιαλείας στις εκλογές του 1847 και χρημάτισε βουλευτής από το 1847 έως το 1850. Αναφέρεται ότι ήταν η "ψυχή" του Κωλλέτη κι είχε προσπαθήσει μαζί με άλλους πολιτικούς να διαβάλλει τον κυβερνήτη Ι. Καποδίστρια. Έπειτα χρημάτισε Γερουσιαστής.
Dead Heart In A Dead World

Το Dead Heart In A Dead World είναι το τέταρτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Οκτώβριο του 2000 μέσω της δισκογραφικής εταιρείας "Century Media Records". Επανεκδόθηκε την παραμονή πρωτοχρονιάς του 2013 ως μέρος του "Metal for the Masses 25 Alive! series" της "Century Media" με ένα επιπλέον CD το οποίο περιείχε έξι ζωντανά ηχογραφημένα κομμάτια.
Ρόμπερτ Τρουχίγιο

Ο Ρόμπερτ Τρουχίγιο είναι Αμερικανός μπασίστας της heavy metal μουσικής σκηνής, ο οποίο είναι γνωστός για τη συνεργασία του με τα συγκροτήματα των Metallica, Ozzy Osbourne και Suicidal Tendencies.
Άνοιγμα Σαραγόσας

Το Άνοιγμα Σαραγόσας ("Saragossa Opening") ή Άνοιγμα Χέμπελ ("Hempel's Opening") είναι ένα άνοιγμα στο σκάκι που χαρακτηρίζεται από την αρχική κίνηση (σε αλγεβρική σημειογραφία):
:1. γ3

Επειδή τα λευκά παίζουν συνήθως πιο επιθετικά στο άνοιγμα, το άνοιγμα Σαραγόσας θεωρείται ένα ανορθόδοξο άνοιγμα και έχει καταταχθεί στον αντίστοιχο κωδικό A00 στην "Εγκυκλοπαίδεια Σκακιστικών Ανοιγμάτων" ("Encyclopaedia of Chess Openings").
Νίκος Ανδρουλάκης

Ο Νίκος Ανδρουλάκης (Ηράκλειο Κρήτης, 7 Φεβρουαρίου 1979) είναι Έλληνας πολιτικός μηχανικός, πολιτικός και Ευρωβουλευτής με την Προοδευτική Συμμαχία Σοσιαλιστών και Δημοκρατών (S&D).
Διονύσης Τσάμης

Ο Διονύσης Τσάμης (Αγρίνιο, 21 Μαΐου 1951) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος.
Φερνάντο Ιβασάκι

Ο Φερνάντο Ιβασάκι Κάουτι (Λίμα,5 Ιουνίου 1961) είναι ένας περουβιανός συγγραφέας, ιστορικός και ακαδημαϊκός. Διαμένει στην Σεβίλλη.
Σαδυάττης

Ο Σαδυάττης, γιος του Άρδυ Α΄, υπήρξε ο τρίτος Βασιλιάς της Λυδίας της δυναστείας των Μερμνάδων (603 π.χ. - 591 π.χ.). Τα τελευταία έξι χρόνια της βασιλείας του έκανε πόλεμο με τους Μιλησίους που συνεχίστηκε για άλλα πέντε χρόνια από τον γιο του, Αλυάττη Β΄, που τον διαδέχτηκε το 618 π.Χ.
BBC Radio 5 Live

left|thumb|Το λογότυπο του σταθμού μέχρι το 1997

Το BBC Radio 5 Live είναι ραδιοφωνικός σταθμός του BBC, ο οποίος μεταδίδει ζωντανές αθλητικές ειδήσεις και μη. Είναι ο κύριος αθλητικός ραδιοφωνικός σταθμός στο Ηνωμένο Βασίλειο. Μεταδίδει με ζωντανή σύνδεση διάφορα σημαντικά αθλητικά γεγονότα, μεταξύ των οποίων και τους Ολυμπιακούς Αγώνες και το Παγκόσμιο Κύπελλο Ποδοσφαίρου.

Το BBC Radio 5 Live ξεκίνησε να εκπέμπει στις 28 Μαρτίου του 1994.
Ολλανδικό πρωτάθλημα ποδοσφαίρου ανδρών 2004-05

Το Ολλανδικό πρωτάθλημα ποδοσφαίρου ανδρών 2004-05 ή αλλιώς το Ερεντιβίζιε 2004-05 ήταν το 49ο πρωτάθλημα Ερεντιβίζιε. Ξεκίνησε στις 13 Αυγούστου 2004 και ολοκληρώθηκε στις 22 Μαΐου 2005.

Πρωταθλήτρια αναδείχθηκε η Αϊντχόφεν για 18η φορά στην ιστορία της, ενώ υποβιβάστηκαν στην Εέρστε Ντιβίζιε οι Ντεν Μπος και Ντε Χράαφσχαπ. Την είσοδο στο Τσάμπιονς Λιγκ 2005-06 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ 2005-06 οι Φέγενορντ, Άλκμααρ, Χέρενφεν και Βίλεμ ΙΙ (μέσω του κυπέλλου Ολλανδίας), ενώ στο Κύπελλο Ιντερτότο 2005 η Ρόντα.
Νουρί Μπιλγκέ Τζεϊλάν

Ο Νουρί Μπιλγκέ Τζεϊλάν (Nuri Bilge Ceylan, γενν. στις 26 Ιανουαρίου 1959) είναι Τούρκος φωτογράφος, σεναριογράφος και ηθοποιός του κινηματογράφου. Είναι τιμημένος με το Χρυσό Φοίνικα, που αποτελεί το ανώτατο βραβείο στο Φεστιβάλ των Καννών, το 2014.
Ίταμαρ Γκόλαν

Ο Ίταμαρ Γκόλαν, γεννημένος στις 3 Αυγούστου του 1970 στη Βίλνα της Λιθουανίας, είναι ισραηλινός πιανίστας.

Μετανάστευσε στο Ισραήλ με τους γονείς του σε ηλικία ενός έτους και εκεί άρχισε μαθήματα πιάνου με καθηγητές την Lara Vodovoz και τον Emmanuel Krazovsky. Το πρώτο του ρεσιτάλ το έδωσε σε ηλικία επτά ετών. Χάρη σε μια υποτροφία που του δόθηκε από το American-Israeli Cultural Foundation συνέχισε την εκπαίδευση του στις Ηνωμένες Πολιτείες της Αμερικής στο New England Conservatory της Βοστώνης από το 1985 μέχρι το 1989. Εκεί έχει καθηγητές τον Leonard Shure και την Patricia Zander και για την μουσική δωματίου τον Chaim Taub.

Στη συνέχεια έγινε σολίστ και μουσικός δωματίου. Η φήμη του εξαπλώθηκε γρήγορα και παραμένει ένας πολυζήτητος μουσικός. Έχει συνεργαστεί με τους : Barbara Hendricks, Maxim Vengerov, Shlomo Mintz, Mischa Maisky, Matt Haimovitz, Tabea Zimmermann, Ida Haendel, Julian Rachlin και άλλους και έχει συμμετάσχει σε πολλές σημαντικές συναυλίες και σε σημαντικά φεστιβάλ: Ραβέννα, Σικάγο, Τάνγκλγουντ (Tanglewood), Σάλτσμπουργκ, Εδιμβούργο, Βερμπιέ (Verbier) και Λουκέρνη. Παίζει και ως σολίστ στη Φιλαρμονική Ορχήστρα του Ισραήλ και στη Φιλαρμονική Ορχήστρα του Βερολίνου με διευθυντή ορχήστρας τον Ζούμπιν Μέτα.

Από το 1991 ως το 1994, δίδαξε στο "Manhattan School of Music" της Νέας Υόρκης και αυτή τη στιγμή είναι καθηγητής μουσικής δωματίου στο Ωδείο του Παρισιού (Paris Conservatoire).
AC/DC Live

AC/DC Live είναι ο τίτλος του ζωντανά ηχογραφημένου δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 27 Οκτωβρίου του 1992 μέσω της δισκογραφικής εταιρείας "Atco Records". Κυκλοφόρησε σε μορφή μονού και διπλού CD, ενώ την ίδια περίοδο εκδόθηκε το βίντεο ""Live at Donington", το οποίο περιλαμβάνει εκτελέσεις οι οποίες συμπεριλήφθηκαν και στο άλμπουμ.

Οι ηχογραφήσεις για την συγκεκριμένη κυκλοφορία προέρχονται από την περιοδεία για την προώθηση του δίσκου "The Razor's Edge"", μεταξύ αυτών την εμφάνιση τους ως πρώτο όνομα του φεστιβάλ "Monsters of Rock" στις 17 Αυγούστου 1991.

Το "AC/DC Live" σκαρφάλωσε στην κορυφή των τσαρτ της Αυστραλίας και της Γαλλίας, ενώ έχει βραβευθεί ως εννέα φορές πλατινένιο στην πατρίδα τους και τριπλά πλατινένιο στις Ηνωμένες Πολιτείες.
Κρις Κάφερι

Ο Κρις Κάφερι (9 Σεπτεμβρίου 1967) είναι Αμερικανός κιθαρίστας της Heavy Metal μουσικής, γνωστός ως κιθαρίστας των Savatage και των Trans-Siberian Orchestra.
Φρανσουά-Αντρέ Ντανικάν Φιλιντόρ

Ο Φρανσουά-Αντρέ Ντανικάν Φιλιντόρ ("François-André Danican Philidor", Ντρο, 7 Σεπτεμβρίου 1726 – Λονδίνο, 31 Αυγούστου 1795) ήταν Γάλλος σκακιστής και συνθέτης μουσικής. Είχε συνεισφορά στην πρώιμη ανάπτυξη της κωμικής όπερας. Θεωρείται επίσης, ως ο καλύτερος σκακιστής της εποχής του. Το βιβλίο του "Analyse du jeu des Echecs" θεωρήθηκε ένα πρότυπο εγχειρίδιο σκακιού για τουλάχιστον έναν αιώνα, και ένα πολύ γνωστό σκακιστικό άνοιγμα καθώς και μια μέθοδος για ματ έχουν πάρει το όνομά του.
Τζιόρτζιο Βάλλα

Ο Τζιόρτζιο Βάλλα (ιτ. "Giorgio Valla", περ. 1447 - 1499) ήταν Ιταλός ιατρός, αστρονόμος, κλασικός φιλόλογος και μουσικολόγος.
Γιόχαν Μπαπτίστ Αλγκάερ

Ο Γιόχαν Μπαπτίστ Αλγκάερ (γερμανικά: "Johann Baptist Allgaier", 19 Ιουνίου 1763, Βυρτεμβέργη – 3 Ιανουαρίου 1823, Βιέννη) ήταν Γερμανός-Αυστριακός γκρανμαίτρ και θεωρητικός στο σκάκι. Ήταν επίσης ο συγγραφέας του πρώτου εγχειριδίου για το σκάκι στα γερμανικά – "Neue theoretisch-praktische Anweisung zum Schachspiel" (Βιέννη 1795–1796). κ
BBC Radio 5 Live Sports Extra

Το BBC Radio 5 Live Sports Extra είναι αθλητικός ραδιοφωνικός σταθμός του BBC, ο οποίος εκπέμπει σε ψηφιακό ραδιόφωνο, μέσω επίγειας ψηφιακής τηλεόρασης και μέσω δορυφόρου στο Ηνωμένο Βασίλειο και στην Ιρλανδία. Ο σταθμός δεν εκπέμπει σε απλό αναλογικό ραδιόφωνο. Ο σταθμός εκπέμπει και διαδικτυακά, αλλά κάποια γεγονότα δεν μεταδίδονται στο διαδίκτυο.

Ο σταθμός ξεκίνησε να εκπέμπει στις 2 Φεβρουαρίου του 2002.
Ακανθοκέφαλα

Τα Ακανθοκέφαλα ("Acanthocephala", ελλην. "άκανθα" + "κεφαλή") είναι συνομοταξία παρασιτικών σκουληκιών. Έχουν χαρακτηριστική προβοσκίδα με άγκιστρα στην οποία οφείλουν και την ονομασία τους.

Υπάρχουν περί τα 600 γνωστά είδη που έχουν παγκόσμια εξάπλωση. Κατά το ενήλικο στάδιο παρασιτούν Σπονδυλόζωα και κυρίως ψάρια, ενώ στα νεαρά στάδιά τους είναι παράσιτα Αρθροπόδων. Τα ενήλικα άτομα έχουν συνήθως μέγεθος μικρότερο από ένα εκατοστόμετρο, αν και μερικά είδη φτάνουν το μισό μέτρο ή και περισσότερο.


Κατηγορία:Ακανθοκέφαλα
Sabaton

Οι Sabaton είναι σουηδικό power metal συγκρότημα, το οποίο δημιουργήθηκε στο Φαλούν το 1999. Η στιχουργική του συγκροτήματος ασχολείται αποκλειστικά με θέματα πολέμου και ιστορικών μαχών και προσώπων.

Το 2012, τέσσερα μέλη του συγκροτήματος αποχώρησαν αφήνοντας τον τραγουδιστή Γιόακιμ Μπροντέν και τον μπασίστα Παρ Σούνστρομ να συνεχίσουν τους Sabaton με νέα μέλη.
Demolicious

Το "Demolicious" είναι μία συλλογή τραγουδιών από την αμερικάνικη πανκ ροκ μπάντα, Green Day. Κυκλοφόρησε την Ημέρα των Δισκοπωλείων του 2014 (19 Απριλίου). Είναι μια συλλογή 18 demo, μεταξύ τους και ένα ακυκλοφόρητο, από την τριλογία ¡Uno! ¡Dos! ¡Tré!. Κυκλοφόρησε σε διπλό βινύλιο, CD και κασέτα. Το εξώφυλλο σχεδιάστηκε από τον κομίστα Tom Neely με βοήθεια από την Kristina Collantes.
Ο Mike Dirnt ανέβασε το εξώφυλλο του άλμπουμ στο Instagram , δηλώνοντας ότι "ετσι θα ακούγονταν τα ¡Uno!, ¡Dos! και ¡Tré! αν ήμασταν ακόμα στην Lookout Records".
Νέα Πέρσαινα Ηλείας

:"Για το παλιό χωριό, δείτε: Πέρσαινα"

Η Νέα Πέρσαινα είναι ένα καινούριο σχετικά χωριό της Πελοποννήσου, με 288 μόνιμους κατοίκους (απογραφή του 2011). Ανήκει στην Τοπική Κοινότητα Περσαίνης του Δήμου Αρχαίας Ολυμπίας της Δημοτικής Ενότητας Φολόης του Νομού Ηλείας. Βρίσκεται επάνω στο οροπέδιο της Κάπελης, στη θέση Μποτίνι (με γεωγραφικές συντεταγμένες: 37°45´0" βόρεια και 21°41´0" ανατολικά), περίπου 50 χλμ. βορειοανατολικά του Πύργου και 27 χλμ. βορειοανατολικά της Αρχαίας Ολυμπίας και είναι κτισμένη στο δυτικό μέρος του περίφημου δρυοδάσους της Φολόης και κάτω από το ψηλότερο σημείο του όρους, που είναι η κορυφή της Φούρκας, με υψόμετρο περίπου 780 μ.

Το όρος Φολόη αρχίζει από εκεί που τελειώνει ο Ερύμανθος και τα Λάμπεια όρη (Αστράς), δηλαδή στου Κούμανι και τελειώνει στην Κρεμαστή, λίγο πριν τον Πύργο και στο Γεράκι, πριν την Αμαλιάδα.
Πρώτη πολιορκία του Μεσολογγίου

Η Πρώτη πολιορκία του Μεσολογγίου (25 Οκτ. 1822- 31 Δεκ. 1822) που έλαβε χώρα κατά το αρχικό στάδιο του Απελευθερωτικού Αγώνα των Ελλήνων (1821-29) είναι ένα από τα σημαντικότερα επεισόδια της Ελληνικής Επανάστασης. Θα ακολουθήσουν η δεύτερη και η τρίτη πολιορκία μέχρι τον Απρίλιο του 1826.
BBC Radio 6 Music

Το BBC Radio 6 Music είναι ψηφιακός ραδιοφωνικός σταθμός του BBC. Ο σταθμός, μέχρι τον Απρίλιο του 2011, ήταν γνωστός με το όνομα "BBC 6 Music". Ο σταθμός ήταν ο πρώτος εθνικός μουσικός ραδιοφωνικός σταθμός του BBC, μέτα από 32 χρόνια . Ο σταθμός εκπέμπει μόνο σε ψηφιακό ραδιόφωνο, μέσω διαδικτύου, μέσω επίγειας ψηφιακής τηλεόρασης και μέσω του δορυφόρου "Astra 2B".

200px|left|thumb|Το πρώτο λογότυπο του σταθμού

Ο σταθμός συχνά αναφέρεται ότι συνεργάζεται με τους σταθμούς BBC Radio 1 και BBC Radio 2, επειδή έχει τους ίδιους εκφωνητές και επειδή και οι τρεις σταθμοί έχουν την ίδια μουσική. Ωστόσο, τα απογεύματα και τα σαββατοκύριακα, τα είδη της μουσικής που παίζει ο σταθμός αλλάζουν, καθώς παίζει Τζαζ και Σόουλ μουσική.

Ο σταθμός έχει την περισσότερη ακρόαση από κάθε άλλο ψηφιακό ραδιοφωνικό σταθμό του BBC, καθώς έχει παραπάνω από 1.9 εκατομμύρια ακροατές κάθε εβδομάδα.
Ίφκε Φαν Μπέλκουμ

Η Ίφκε Φαν Μπέλκουμ (γεννήθηκε στη 22 Ιουλίου 1986) είναι επαγγελματίας διεθνής υδατοσφαιρίστρια από την Ολλανδία.
Ανθή Μυλωνάκη

Η Ανθή Μυλωνάκη (γεννήθηκε στις 10 Ιουνίου 1984 στα Χανιά) είναι Ελληνίδα διεθνής υδατοσφαιρίστρια.
Δημήτρης Πετρακάκος

Ο Δημήτρης Πετρακάκος (1877- 17 Μαρτίου 1949) ήταν Έλληνας νομομαθής και πολιτευτής ο οποίος ασχολήθηκε κυρίως με το Κανονικό Δίκαιο.
Εθνικό Πάρκο Πιρίν

Το Εθνικό Πάρκο Πιρίν () είναι εθνικό πάρκο, που περιλαμβάνει το μεγαλύτερο μέρος της ομώνυμης οροσειράς της νοτιοδυτικής Βουλγαρίας και εκτείνεται σε μια έκταση 403,56 τ.χλμ. Είναι ένα από τα τρία εθνικά πάρκα της χώρας, τα άλλα δύο είναι της Ρίλα και του Κεντρικού Αίμου. Το πάρκο ιδρύθηκε το 1962 και η επιφάνειά του επεκτάθηκε αρκετές φορές από τότε. Το Εθνικό Πάρκο Πιρίν ανακηρύχθηκε Μνημείο Παγκόσμιας Κληρονομιάς της UNESCO το 1983. Το υψόμετρο κυμαίνεται από 950 έως 2.914 μέτρα στο Βίχρεν, δεύτερη ψηλότερη κορυφή της Βουλγαρίας και τρίτη των Βαλκανίων.

Το πάρκο βρίσκεται στην Επαρχία Μπλαγκόεβγκραντ, τη νοτιοδυτική περιφέρεια της χώρας, στο έδαφος επτά δήμων: Μπάνσκο (36,6% του εδάφους του πάρκου), Γκότσε Ντέλτσεφ (4,9%), Κρέσνας (14,9%), Ράζλογκ (10,2%), Σαντάνσκι (30,7%), Σιμιτλί (2.3 %) και Στρούμιανι (0,4%). Δεν υπάρχουν μέσα σε αυτό κατοικημένες περιοχές.

Δύο φυσικά καταφύγια βρίσκονται εντός των ορίων του Εθνικού Πάρκου Πίριν, το Μπαγιούβι Ντούπκι-Τζιτζίριτσα και το Γιούλεν. Το πρώτο είναι από τα παλαιότερα στη Βουλγαρία, ιδρύθηκε το 1934 και περιλαμβάνεται στο Παγκόσμιο Δίκτυο Καταφυγίων της Βιόσφαιρας στο πλαίσιο του προγράμματος της UNESCO Άνθρωπος και Βιόσφαιρα. Το σύνολό του είναι μέρος του δικτύου περιοχών προστασίας της φύσης της Ευρωπαϊκής Ένωσης, Natura 2000.

Πιρίν φημίζεται για τις 118 παγετώδεις λίμνες του, μεγαλύτερη και βαθύτερη από αυτές είναι η Λίμνη Πόποβο. Πολλές από αυτές βρίσκονται σε λεκάνες. Υπάρχουν επίσης μερικοί μικροί παγετώνες, όπως ο Σνέζνικα, που βρίσκεται στη βαθειά λεκάνη Γκολέμια Καζάν, στους απότομους βόρειους πρόποδες του Βίχρεν και ο Μπάνσκι Σούχοντολ. Αυτοί είναι οι νοτιότεροι παγετώνες στην Ευρώπη.

Το Εθνικό Πάρκο ανήκει στην επίγεια οικοπεριοχή των μικτών δασών της ορεινής Ροδόπης του Παλαιαρκτικού εύκρατου μικτού δάσους πλατύφυλλων. Τα δάση καλύπτουν το 57,3% της έκτασης του πάρκου και σχεδόν το 95% από αυτά είναι δάση κωνοφόρων. Ο μέσος όρος ηλικίας των δασών είναι 85 έτη. Στο πάρκο βρίσκεται το αρχαιότερο δέντρο της Βουλγαρίας, του πεύκο του Μπαϊκούσεφ. Με κατά προσέγγιση ηλικία περίπου 1.300 χρόνια, είναι σύγχρονο της ίδρυσης του Βουλγαρικού κράτους το 681 μ.Χ. Η πανίδα του Εθνικού Πάρκου Πίριν είναι ποικίλη και περιλαμβάνει 45 είδη θηλαστικών, 159 είδη πτηνών, 11 είδη ερπετών, 8 είδη αμφίβιων και 6 είδη ψαριών.
Μπρόνγουεν Νοξ

Η Μπρόνγουεν Νοξ (γεννήθηκε στις 16 Απριλίου 1986 στην πόλη Μπρίσμπεϊν) είναι διεθνής υδατοσφαιρίστρια που κατάγεται από την Αυστραλία.
Γιασμίν Σμιτ

Η Γιασμίν Σμιτ (γεννήθηκε στις 21 Νοεμβρίου 1984 στο Άμστερνταμ) είναι Ολλανδέζα διεθνής επαγγελματίας υδατοσφαιρίστρια.
Δασκαλογιάννης

Ο Ιωάννης Βλάχος ή Δασκαλογιάννης (Ανώπολη Σφακίων, 1725 - Ηράκλειο, 17 Ιουνίου 1771) ήταν Έλληνας επαναστάτης των Ορλωφικών, μίας εκ των μεγαλύτερων προεπαναστατικών εξεγέρσεων στον Ελλαδικό χώρο.

Την άνοιξη του 1770, και ενώ διεξαγόταν ο Ρωσοτουρκικός πόλεμος (1768-1774), ξέσπασαν σε διάφορα μέρη του ελλαδικού χώρου εξεγέρσεις κατά των Οθωμανών, με υποκίνηση της Ρωσίας. Οι εξεγέρσεις αυτές οργανώθηκαν από τους στενούς συνεργάτες της αυτοκράτειρας Αικατερίνης Β΄, τους αδερφούς Ορλώφ, για αυτό και είναι γνωστές ως Ορλωφικά. Αρχηγός της εξέγερσης στα Σφακιά της Κρήτης (1770-1771) ήταν ο Ιωάννης Βλάχος ή Δασκαλογιάννης.
Μπάρμπαρα Μπούικα

Η Μπάρμπαρα Μπούικα (γεννήθηκε στις 5 Σεπτεμβρίου 1986 στη Βουδαπέστη) είναι διεθνής υδατοσφαιρίστρια που κατάγεται από την Ουγγαρία.
Σουν Γιατίνγκ

Η Σουν Γιατίνγκ (γεννήθηκε στις 24 Φεβρουαρίου 1988 στην Τιεντζίν) είναι διεθνής υδατοσφαιρίστρια που κατάγεται από την Κίνα.
Μπενγκτ Γκούσταφσον

Ο Μπενγκτ Γκούσταφσον (γεννήθηκε στις 17 Μαΐου 1963) είναι παλαίμαχος διεθνής πετοσφαιριστής ο οποίος αγωνιζόταν ως ακραίος. Κατά τη διάρκεια της καριέρας του αγωνίστηκε στα πρωταθλήματα της Σουηδίας, της Ιταλίας και της Ελλάδας.
Μπιλιάνα Γκλιγκόροβιτς

Η Μπιλιάνα Γκλιγκόροβιτς (γεννήθηκε στις 31 Ιανουαρίου 1982 στην πόλη Πούλα (Κροατία)) είναι επαγγελματίας πρώην διεθνής πετοσφαιρίστρια, η οποία αγωνίζεται ως πασαδόρος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Ιταλίας, της Ρωσίας, της Ελλάδας, της Ρουμανίας και του Αζερμπαϊτζάν.
Ανέτα Γκερμάνοβα

Η Ανέτα Γκερμάνοβα (γεννήθηκε στις 3 Ιανουαρίου 1975) είναι Βουλγάρα διεθνής πετοσφαιρίστρια η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Ιταλίας, της Τουρκίας, της Ισπανίας, της Ελλάδας και της Κύπρου.
Τίνε Ούρναουτ

Ο Τίνε Ούρναουτ (γεννήθηκε στις 3 Σεπτεμβρίου 1988) είναι Σλοβένος επαγγελματίας διεθνής πετοσφαιριστής, ο οποία αγωνίζεται ως ακραίος. Κατά τη διάρκεια της μέχρι στιγμής καριέρας του έχει αγωνιστεί στα πρωταθλήματα της Σλοβενίας, της Ιταλίας, της Ελλάδας, της Πολωνίας και της Τουρκίας. Επίσης, είναι αθλητής του μπιτς βόλλει.
Λούσι Μουλστεΐνοβα

Η Λούσι Μουλστεΐνοβα (γεννήθηκε στις 15 Οκτωβρίου 1984) είναι Σλοβάκα επαγγελματίας διεθνής πετοσφαιρίστρια, η οποία αγωνίζεται ως πασαδόρος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σλοβακίας, της Πολωνίας και της Ελλάδας.
Ρίκα Λέχτονεν

Η Ρίκα Λέχτονεν (γεννήθηκε στις 24 Ιουλίου 1979) είναι Φινλανδή επαγγελματίας διεθνής πετοσφαιρίστρια, η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Φινλανδίας, της Γαλλίας, της Ιταλίας, της Ιαπωνίας, της Τουρκίας, της Ελλάδας και του Αζερμπαϊτζάν.
Ιβάνα Λούκοβιτς

Η Ιβάνα Λούκοβιτς (γεννήθηκε στις 18 Ιουλίου 1992 στο Βελιγράδι) είναι Σέρβα επαγγελματίας διεθνής πετοσφαιρίστρια, η οποία αγωνίζεται ως διαγώνιοςος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σερβίας, της Ιταλίας, της Ελλάδας και της Τουρκίας.
Όλγα Τρατς

Η Όλγα Τρατς (γεννήθηκε στις 15 Νοεμβρίου 1988) είναι Ουκρανέζα διεθνής πετοσφαιρίστρια η οποία αγωνίζεται ως κεντρική.
Τατιάνα Αρτμένκο

Η Η Τατιάνα Σαποσνίκοβα-Αρτμένκο, γνωστή και πιο απλά ως Τατιάνα Αρτμένκο (γεννήθηκε στις 2 Σεπτεμβρίου 1976) είναι πρωήν διεθνής πετοσφαιρίστρια η οποία αγωνιζόταν ως ακραία. Κατά τη διάρκεια της καριέρας της αγωνίστηκε στα πρωταθλήματα του Ισραήλ, της Ιαπωνίας, της Γερμανίας, της Ιταλίας, της Βραζιλίας, της Ελλάδας, της Τσεχίας και του Αζερμπαϊτζάν.
Μαρτίνα Νοσέκοβα

Η Μαρτίνα Νοσέκοβα (γεννήθηκε την 1η Απριλίου 1985 στη Μπρατισλάβα) είναι Σλοβάκα επαγγελματίας διεθνής πετοσφαιρίστρια, η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σλοβακίας, της Τσεχίας, της Ιταλίας, της Ελλάδας, της Γαλλίας και του Βελγίου.
BBC Asian Network

Το BBC Asian Network είναι Βρετανικός ραδιοφωνικός σταθμός του BBC, ο οποίος έχει Ασιατικό χαρακτήρα. Η μουσική και οι ειδήσεις του σταθμού προέρχονται από την Ινδία. Τα στούντιο του σταθμού είναι στο Μπέρμιγχαμ και στο Λονδίνο.

Το πρόγραμμα του σταθμού εκπέμπει κυρίως στην Αγγλική γλώσσα, αλλά κάποια προγράμματα είναι σε πέντε Ασιατικές γλώσσες - στα Χίντι στα Ουρντού, στα Παντζάμπι, στα Μπενγκάλι και στα Γκουγιαράτι. Παρά το όνομα που έχει ο σταθμός, οι υπηρεσίες που προσφέρει προέρχονται μόνο από την Ινδία και όχι από ολόκληρη την Ασία. Το πρόγραμμα του σταθμού περιέχει μουσική, εκπομπές λόγου, μία καθημερινή σειρά-ντοκιμαντέρ, το "Asian Network Reports" και μία καθημερινή σαπουνόπερα, το "Silver Street" .

Τον Μάρτιο του 2010 ο σταθμός, ο οποίος, εκείνο το καιρό, ήταν ο πιο δαπανηρός από όλους τους ραδιοφωνικούς σταθμούς του BBC, απειλώντας με κλείσιμο μαζί με το 6 Music. Ένα χρόνο αργότερα το BBC Trust ανακοίνωσε ότι ο σταθμός θα κλείσει, αλλά τελικά το κλείσιμο δεν πραγματοποιήθηκε.
Κλάση Ταράουα

Η Κλάση Ταράουα είναι κατηγορία ελικοπτεροφόρων πλοίων αμφιβίων επιχειρήσεων και προσβολών (LHA) που χρησιμοποιούνται από το Αμερικανικό Πολεμικό Ναυτικό (USN). Πέντε πλοία κατασκευάστηκαν από τα ναυπηγεία Ingalls Shipbuilding μεταξύ του 1971 και 1980. Άλλα τέσσερα πλοία είχαν προγραμματιστεί να κατασκευαστούν, αλλά αργότερα ακυρώθηκαν. Από το 2011 μόνο ένα σκάφος είναι ενεργό και τα πλοία πρόκειται να αντικατασταθούν από την κλάση Αμέρικα από το 2013 και μετά.
BBC Local Radio

Το BBC Local Radio ("BBC Τοπικό Ραδιόφωνο") είναι μία υπηρεσία του BBC, η οποία έχει 40 τοπικούς ραδιοφωνικούς σταθμούς σε όλη την Αγγλία. Οι σταθμοί εκπέμπουν είτε σε περιφερειακό επίπεδο, είτε σε τοπικό επίπεδο, είτε μόνο σε μία πόλη.

Ο πρώτος σταθμός που ξεκίνησε να εκπέμπει είναι ο BBC Radio Leicester, ο οποίος ξεκίνησε να εκπέμπει στις 8 Νοεμβρίου του 1967. Ο τελευταίος σταθμός είναι ο BBC Dorset FM και ξεκίνησε να εκπέμπει στις 26 Απριλίου 1993. Από τότε πολλοί σταθμοί έχουν μετονομαστεί, αλλά δεν έχουν εκπέμψει καινούργιοι.
Ράντι Τένεβα

Η Ραντοσβέτα Τένεβα Μιλίσεβιτς, γνωστή και πιο απλά ως Ράντι Τένεβα (γεννήθηκε στις 21 Νοεμβρίου 1980 στην πόλη Πλόβντιβ) είναι Βουλγάρα διεθνής πετοσφαιρίστρια η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Βουλγαρίας, της Ιταλίας, της Τουρκίας και της Ελλάδας.